ai4bharat/Pralekha huggingface dataset:
विज्ञान आणि तंत्रज्ञान मंत्रालय
आयआयएसएफ - 2020 मध्ये भारतीय आंतरराष्ट्रीय विज्ञान चित्रपट महोत्सवाला सुरवात
विज्ञानाचा प्रसार करण्यासाठी चित्रपट हे उत्तम माध्यम- डॉ हर्ष वर्धन
नवी दिल्ली, 24 डिसेंबर 2020
आयआयएसएफ – 2020
भारतीय आंतरराष्ट्रीय विज्ञान चित्रपट महोत्सव  हे भारतीय आंतरराष्ट्रीय विज्ञान महोत्सव 2020 चे मुख्य आकर्षण आहे. या वर्षी आयएसएफएफआयसाठी 60 देशातून 634 विज्ञान चित्रपट प्रवेशिका आल्या आहेत. विज्ञानपट निर्मितीसाठी आणि विज्ञान लोकप्रिय करण्याकरिता योगदान देण्यासाठी उत्साही आणि युवा चित्रपट निर्मात्यांना आकर्षित करणारा हा विशाल मंच आहे.
विज्ञान, तंत्रज्ञान, कोविड-19 विषयी जागरूकता,आत्मनिर्भर होण्यासाठी भारताचे प्रयत्न या सारख्या वैविध्यपूर्ण विषयावर आधारित हे चित्रपट असल्याचे केंद्रीय विज्ञान आणि तंत्रज्ञान मंत्री डॉ हर्ष वर्धन यांनी उद्घाटन सत्रात बोलताना सांगितले. विज्ञानाचा प्रसार करण्यासाठी चित्रपट हे उत्तम माध्यम असल्याचे ते म्हणाले.
दर वर्षी हा महोत्सव आकाराने वृद्धिगत होत आहे. उदयोन्मुख विज्ञान चित्रपट निर्मात्यांसाठी हा मंच मदतीचा हात देणारा ठरत आहे. त्यांच्याकडे प्रचंड क्षमता असून त्याची जोपासना करण्यासाठी आपले अनुभव त्यांच्याकडे विशद करू शकतो असे चित्रपट निर्माते आणि आयएसएफएफआय ज्युरी अध्यक्ष माईक पांडे म्हणाले.
चित्रपट महोत्सव आयोजित करण्याचा आम्हाला दांडगा अनुभव असून 10 वा राष्ट्रीय विज्ञान चित्रपट आम्ही आभासी पद्धतीने आयोजित केल्याचे सांगून या महोत्सवासाठीही आपण उत्सुक असल्याचे विज्ञान प्रसारचे संचालक डॉ नकुल पराशर यांनी सांगितले. विज्ञान लोकप्रिय करण्यासाठी चित्रपट माध्यमाची क्षमता उपयोगात आणण्यासाठी पूर्णपणे प्रयत्न करण्यात येत असल्याचे आयएसएफएफआयचे संयोजक निमिष कपूर यांनी यावेळी सांगितले. आयआयएसएफ दरम्यान 200 हून अधिक चित्रपट ऑनलाईन दाखवण्यात येतील. विजेत्या चित्रपटाच्या नावाची घोषणा 25 डिसेंबरला करण्यात येईल, अशी माहिती त्यांनी दिली.
विज्ञान लोकप्रिय करण्यासाठी प्रोत्साहन तसेच प्रतिभावान युवा विज्ञान चित्रपट निर्मात्यांना आणि विज्ञान प्रेमीना आकर्षित करण्याच्या उद्देशाने भारतीय आंतरराष्ट्रीय चित्रपट महोत्सव आयोजित केला जातो. याद्वारे चित्रपटाच्या माध्यमातून विज्ञानाचा प्रसार करण्याच्या प्रक्रियेत विद्यार्थी आणि चित्रपट निर्मात्यांना सहभागी होण्याची संधी लाभते.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
पोलाद मंत्रालय
मँगनिज ओर इंडिया लिमिटेडने 2022-23 या आर्थिक वर्षात आपल्या स्थापनेपासून दुसऱ्या क्रमांकाच्या सर्वोच्च उत्पादनाची केली नोंद
नवी दिल्ली, 3 एप्रिल 2023
एमओआयएल म्हणजेच मँगनिज ओर इंडिया लिमिटेडने 2022- 23 या आर्थिक वर्षात 13.02 लाख टन मॅंगनीज धातूपाषाणाचे उत्पादन केले आहे.गेल्या वर्षाच्या तुलनेत 6 % वाढ नोंदवत या संस्थेच्या स्थापनेपासून हे दुसरे सर्वोच्च उत्पादन नोंदवले आहे. आर्थिक वर्ष 23 मध्ये 245 कोटी रूपये भांडवली खर्च संस्थेने केला आहे. हा खर्च आर्थिक वर्ष 2021-22 मधील खर्चापेक्षा 14% जास्त आहे.
एमओआयएलचे मुख्य व्यवस्थापकीय संचालक अजित कुमार सक्सेना यांनी या कामगिरीबद्दल एमओआयएलचे अभिनंदन केले आहे. आगामी वर्षात विक्रमी उत्पादनाचे नवनवीन टप्पे गाठण्यासाठी एमओआयएल सिद्ध आहे असा विश्वास त्यांनी व्यक्त केला. यासाठी योग्य प्रकारे नीतीधोरण आणि कृती आराखडा दृढतेने राबविण्यात येईल, असे त्यांनी सांगितले.
एमओआयएलविषयी माहिती :- एमओआयएल ही भारत सरकारच्या पोलाद मंत्रालयाच्या नियंत्रणाखाली एक परिशिष्ट-ए, मिनीरत्न श्रेणी-I सीपीएसई आहे. एमओआयएल ही देशातील मॅंगनीज धातूची सर्वात मोठी उत्पादक आहे, जी देशांतर्गत उत्पादनात 45% योगदान देते. या संस्थेमार्फत महाराष्ट्र आणि मध्य प्रदेश राज्यात अकरा खाणी चालविण्यात येतात. 2030 पर्यंत कंपनीचे उत्पादन दुप्पट करून, ते 3.00 दशलक्ष टनांपर्यंत नेण्याची महत्त्वाकांक्षी योजना आहे. एमओआयएलच्यावतीने गुजरात, राजस्थान, छत्तीसगड आणि ओडिशा राज्यात व्यवसायाच्या संधींचा शोध घेतला जात आहे.N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
पंचायती राज मंत्रालय
पंचायत मधील शाश्वत विकास उद्दिष्टांचे स्थानिकीकरण या विषयावरील तीन दिवसीय राष्ट्रीय कार्यशाळेला उद्यापासून श्रीनगरमध्ये होणार सुरुवात
केंद्र सरकारच्या पंचायत राज मंत्रालयाने, जम्मू आणि काश्मीर सरकारच्या पंचायती राज आणि ग्रामीण विकास विभागाच्या सहकार्याने, संकल्पना 8 वर आधारित दृष्टिकोन स्वीकारून ग्रामपंचायतींमध्ये शाश्वत विकास उद्दिष्टांचे स्थानिकीकरण तसेच पंचायतीमधील सुशासन या विषयावरील राष्ट्रीय कार्यशाळेचे जम्मू आणि काश्मीरमधील श्रीनगर येथे 21-23 ऑगस्ट 2023 दरम्यान आयोजन केले आहे. केंद्रीय ग्रामीण विकास आणि पंचायती राज मंत्री गिरीराज सिंह यांच्या हस्ते उद्या या तीन दिवसीय कार्यशाळेचे उद्घाटन होणार असून यावेळी जम्मू आणि काश्मीरचे नायब राज्यपाल मनोज सिन्हा आणि केंद्रीय पंचायती राज राज्यमंत्री कपिल मोरेश्वर पाटील उपस्थित राहतील.
क्षमता निर्माण आणि प्रशिक्षण या संदर्भात सर्वोत्तम धोरणे, दृष्टिकोन, त्या अनुषंगाने करावयाच्या कृती आणि नाविन्यपूर्ण मॉडेल्स यांचे प्रदर्शन करणे, तसेच चांगल्या पद्धती, देखरेख व्यवस्थेसंबंधी आराखडा, प्रोत्साहन, आणि ग्रामपंचायत विकास आराखड्यामध्ये  शाश्वत विकास उद्दिष्टांसंबंधीच्या  संकल्पनांची प्रत्यक्षात अंमलबजावणी करणे हा या कार्यशाळेचा मुख्य उद्देश आहे.
पार्श्वभूमी:
संयुक्त राष्ट्रांनी स्वीकारलेली शाश्वत विकास उद्दिष्टे 1 जानेवारी, 2016 पासून लागू झाली आहेत. भारत सरकारच्या पंचायत राज मंत्रालयाने शाश्वत विकास उद्दिष्टांसंबंधी संकल्पना केंद्रित दृष्टिकोन स्वीकारलेला आहे - 'जागतिक योजना’ साध्य करण्यासाठी 'स्थानिक कृती' सुनिश्चित करणे ही या दृष्टिकोनामागची भूमिका आहे.
वाणिज्य आणि उदयोग मंत्रालय
सुप्रशासनासाठी भारत कृत्रिम बुद्धीमत्तेचा वापर करणार-सुरेश प्रभू
(नवी दिल्ली, 18 फेब्रुवारी 2019
भारत कृत्रिम बुद्धीमत्तेचा वापर सुप्रशासन आणि योग्य नियमनासाठी करेल, असे वाणिज्य आणि उद्योग मंत्री सुरेश प्रभू यांनी म्हटले आहे. ते आज नवी दिल्लीत यासंदर्भात आयोजित एका आंतरराष्ट्रीय परिषदेत बोलत होते. नागरिकांचा खासगीपणा आणि माहितीची मालकी जपण्यासाठी योग्य पावले उचलली जातील. अमेरिका आणि चीन यांचा एकत्रित जेवढा होत नाही त्यापेक्षा अधिक डेटाचे वहन भारत करत आहे, असे प्रभू यांनी सांगितले. जगातल्या अव्वल सहा कंपन्या या डेटाचा वापर करत आहेत.
या डिजिटल माहिती जगतासंदर्भात विधी यंत्रणा आणि नियामक आराखडा भारत अधिक बळकट करत आहे, असे प्रभू यांनी सांगितले.
कृत्रिम बुद्धीमत्ता हे आजचे तंत्रज्ञान असून जो यात प्रभूत्व संपादन करेल तो जगावर राज्य गाजवेल. प्रत्येक देश कृत्रिम बुद्धीमत्ता धोरण विकसित करत असून व्यापक जनहितासाठी कृत्रिम बुद्धीमत्तेचा वापर व्हावा यासाठी भारतही यासंदर्भात धोरण विकसित करण्यासाठी काम करत आहे, अशी माहिती प्रभू यांनी दिली.
आज आणि उद्या दोन दिवस ही परिषद सुरू राहणार असून आंतरराष्ट्रीय स्तरावरचे तज्ज्ञ या परिषदेत सहभागी झाले आहेत.
N.Sapre/S.Kakade/P.Kor
पंतप्रधान कार्यालय
राजस्थानमधील दौसा येथे ‘प्रधानमंत्री मातृ वंदन योजना’, ‘गोद भराई’ सोहळा म्हणून साजरी करण्याच्या नाविन्यपूर्ण उपक्रमाची पंतप्रधान नरेंद्र मोदी यांनी केली प्रशंसा
नवी दिल्ली, 12 जून 2023
राजस्थानमधील दौसा येथे ‘प्रधानमंत्री मातृ वंदन योजना’ ही योजना ‘गोद भराई’ सोहळा म्हणून साजरी करण्याच्या नाविन्यपूर्ण उपक्रमाची पंतप्रधान नरेंद्र मोदी यांनी प्रशंसा केली आहे.
राजस्थानमधील दौसा येथील खासदार जसकौर मीना यांनी एका ट्विटव्दारे माहिती दिली आहे, की राजस्थानमध्ये दौसा येथे ते प्रधानमंत्री मातृ वंदन योजना, ‘गोद भराई' समारंभ म्हणून साजरी करतात, जेथे सर्व गर्भवती महिला एकत्र येतात आणि त्यांना त्यांच्या बाळांच्या चांगल्या आरोग्यासाठी 'पोषण संच' दिले जातात.
केवळ राजस्थानमध्ये 2022-23 मध्ये सुमारे 3.5 लाख महिलांना या योजनेचा लाभ झाल्याची माहितीही त्यांनी दिली आहे.
दौसाच्या खासदारांनी केलेल्या ट्विटला प्रतिक्रियात्मक उत्तर देताना पंतप्रधानांनी ट्विट केले आहे:
“दौसाचा हा अनोखा उपक्रम प्रधानमंत्री मातृ वंदन योजनेला नवी ऊर्जा देणारा आहे. यामुळे मातांच्या तसेच बाळांच्या आरोग्याची सुरक्षा सुनिश्चित होत आहे.”
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
लष्कर प्रमुख जनरल मनोज मुकुंद नरवणे यांनी वेलिंग्टनमधील डिफेन्स सर्व्हिसेस स्टाफ कॉलेजला भेट दिली
लष्कर प्रमुख जनरल मनोज मुकुंद नरवणे यांनी 5 ते 6 एप्रिल 2021 दरम्यान डीएसएससी, वेलिंग्टन  येथे भेट दिली. वेलिंग्टनमधील डिफेन्स सर्व्हिसेस स्टाफ कॉलेज  येथे 76 व्या स्टाफ कोर्सला उपस्थित प्राध्यापक आणि अधिकाऱ्यांना लष्कर प्रमुखांनी “पश्चिम आणि उत्तर सीमेवरील घडामोडी आणि त्यांचा लष्कराच्या भविष्यातील कृती आराखड्यावर परिणाम "यावर व्याख्यान दिले.देश आपल्या सीमांवर नवनवीन आव्हानांचा सामना करत असून या सर्व घडामोडींबाबत विद्यार्थ्यांनी जागरूक राहण्याची गरज असल्याचे त्यांनी सांगितले.
डीएसएससी कमांडंट लेफ्टनंट जनरल एमजेएस कहलन यांनी तिन्ही सेवादलांमध्ये एकात्मिक लष्करी कारवायांबाबत व्यावसायिक सैन्य प्रशिक्षण संदर्भात सध्या सुरु असलेल्या प्रशिक्षण आणि नवीन उपक्रमांबाबत लष्करप्रमुखांना माहिती दिली. व्यावसायिक लष्करी शिक्षणासाठी सेंटर ऑफ एक्सलन्स म्हणून डीएसएससीची भूमिका वाढवण्याच्या दिशेने पाऊल म्हणून प्रशिक्षण अभ्यासक्रम आणि पायाभूत विकासामध्ये केल्या जात असलेल्या बदलांविषयी लष्करप्रमुखांना अवगत करण्यात आले. कोविड 19 महामारीचे निर्बंध असूनही उच्च दर्जाचे प्रशिक्षण कायम ठेवल्याबद्दल त्यांनी महाविद्यालयाचे कौतुक केले.
मंत्रिमंडळ
प्रधानमंत्री गरीब कल्याण अन्न योजनेला आणखी सहा महिन्यांची मुदतवाढ देण्याच्या प्रस्तावाला केंद्रीय मंत्रिमंडळाची मंजूरी
गरीब आणि दुर्बल घटकांना मदत करण्यासाठी निर्णय
पीएमजीकेएवाय अंतर्गत आतापर्यंत, 3.4 लाख कोटी रुपयांचा खर्च आणि 1000 लाख मेट्रिक टन मोफत अन्नधान्याचे वाटप
समाजातील गरीब आणि दुर्बल घटकांविषयीची चिंता आणि संवेदनशीलता जपत, त्यांना आधार देण्याच्या उद्देशाने, पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, प्रधान मंत्री गरीब कल्याण अन्न योजनेला  आणखी सहा महीने म्हणजेच, सप्टेंबर 2022 पर्यंत  मुदतवाढ देण्यास मंजूरी देण्यात आली.
या योजनेचा पाचवा टप्पा, मार्च 2022 मध्ये संपणार आहे. पीएम-जीकेएवाय ची अंमलबजावणी एप्रिल 2020 पासून सुरु झाली असून, ही जगातली सर्वात मोठी अन्नसुरक्षा योजना आहे.
सरकारने आतापर्यंत या योजनेवर 2.60 लाख कोटी रुपये निधी खर्च केला असून, पुढच्या सहा महिन्यांसाठी, म्हणजेच सप्टेंबर 2022 पर्यंत आणखी 80 हजार कोटी रुपये खर्च केले जाणार आहेत. यामुळे, या योजनेसाठीचा एकूण खर्च 3.40 लाख कोटी रुपये इतका असणार आहे.
या योजनेअंतर्गत, 80 कोटी लाभार्थ्यांना मोफत धान्यवाटप केले जाणार असून, त्याचा संपूर्ण खर्च भारत सरकार करणार आहे.
आता कोविडची लाट जवळपास नियंत्रणात आली असली, आणि देशभरात सर्व आर्थिक व्यवहारांनाही गती मिळाली असली, तरीही आर्थिक व्यवस्था सुरळीत होण्याच्या काळात, कोणतेही गरीब कुटुंब उपाशी राहू नये यासाठी, पीएमजीकेएवाय या योजनेला सहा महिन्यांची मुदतवाढ देण्यात आली आहे.
या सहा महिन्यात, प्रत्येक लाभार्थ्याला त्याच्यासाठीच्या रेशनच्या धान्याव्यतिरिक्त आणखी पाच किलो धान्य/प्रती व्यक्ती/प्रती महिना दिले जाणार आहे. म्हणजेच प्रत्येक कुटुंबाला, त्यांच्या नेहमीच्या धान्याच्या दुप्पट धान्य मिळणार आहे.
पीएम-जीकेएवाय अंतर्गत, केंद्र सरकारने आतापर्यंत, म्हणजेच पाचव्या टप्प्यापर्यंत, 759 लाख मेट्रिक टन अन्न वितरित केले आहे. त्याशिवाय, सहाव्या टप्पात 244 लाख मेट्रिक टन मोफत अन्नधान्याचे वितरण केले जाणार आहे. यामुळे, या योजनेअंतर्गत एकूण, 1003 लाख मेट्रिक टन अन्नधान्याचे वाटप होईल.
तसेच, स्थलांतरित कामगारांना या योजनेचा लाभ घेतांना, एक देश, एक शिधापत्रिका योजनेनुसार देशात कुठेही अन्नधान्य घेता येईल. देशभरातल्या पाच लाख स्वस्त धान्य दुकानांमधून या योजनेचे धान्य त्यांना घेता येईल. आतापर्यंत घरापासून दूर असलेल्या 61 कोटींपेक्षा अधिक लोकांना या योजनेचा लाभ मिळाला आहे.
देशात महामारीचा प्रकोप सुरु असतांनाही, सरकारने शेतकऱ्यांकडून विक्रमी हमीदराने मोठी धान्यखरेदी केल्यामुळेच ही योजना यशस्वीपणे राबवणे शक्य झाले. तसेच शेतकऱ्यांनी देखील या काळात विक्रमी धान्य उत्पादन केल्यामुळे, या योजनेच्या यशाचे श्रेय त्यांनाही द्यायला हवे.
पंतप्रधान कार्यालय
खर्ची पूजानिमित्त पंतप्रधानांच्या जनतेला शुभेच्छा
नवी दिल्ली, 10 जुलै 2019
पंतप्रधान नरेंद्र मोदी यांनी पवित्र खर्ची पूजेनिमित्त जनतेला विशेषत: त्रिपुराच्या जनतेला शुभेच्छा दिल्या आहेत.
पंतप्रधान म्हणाले, ‘खर्ची पूजा उत्सव सुरू झाल्यानिमित्त सर्वांना विशेषत: त्रिपुराच्या जनतेला शुलेच्छा. चतुर्दश देवता सर्वांना सुख, उत्तम आरोग्य आणि समृद्धी देवो.’
S.Tupe/S.Kane/P.Kor
(Visitor Counter : 95
रेल्वे मंत्रालय
ऑक्सीजन एक्सप्रेसच्या माध्यमातून आतापर्यंतची एका दिवसातील सर्वाधिक 1142 मेट्रीक टनापेक्षा अधिक प्राणवायूची मदत पोचवण्यात आली
देशभरातील 14 राज्यांमधे एका महिन्यात 16000 मेट्रीक टन द्रवरुप वैदयकीय प्राणवायू भारतीय रेल्वेने पोहचवला
247 ऑक्सीजन एक्सप्रेसनी 977 टँकर्सच्या सहाय्याने 14 राज्यातील आतापर्यंतचा आपला प्रवास केला
सर्व अडथळ्यांवर मात करत आणि नवे उपाय शोधत देशभरातील विविध राज्यात द्रवरूप वैदयकीय प्राणवायू पोहचवण्याचा दिलासादायक प्रवास भारतीय रेल्वेने सुरुच ठेवला आहे. आतापर्यंत भारतीय रेल्वेने 16023 मेट्रीक टन द्रवरूप वैदयकीय प्राणवायू 977 पेक्षा अधिक टँकर्समधून देशातील विविध राज्यात पोहचवला आहे.
विविध राज्यांना दिलासा देत 247 ऑक्सीजन एक्सप्रेसनी आपला हा प्रवास केला आहे. हे पत्रक प्रसिद्ध होत असताना 12 ऑक्सीजन एक्सप्रेस 50 टँकर्समधून 920 मेट्रीक टन द्रवरूप वैदयकीय प्राणवायू घेऊन प्रवास करत आहेत.
ऑक्सीजन एक्सप्रेसच्या माध्यमातून आतापर्यंतची एका दिवसातील सर्वाधिक 1,142 मेट्रीक टनापेक्षा अधिक प्राणवायूची मदत काल पोचवण्यात आली. या आधीची सर्वोत्तम कामगीरी 20 मे 2021 रोजी
1,118 मेट्रीक टन इतकी होती. विशेषत्वाने नमूद करावेसे वाटते की ऑक्सीजन एक्सप्रेसचा हा प्रवास 30 दिवसांपूर्वी 24 एप्रिल रोजी सुरु झाला. पहिल्या एक्सप्रेसमधून 126 मेट्रीक टन प्राणवायू महाराष्ट्रात पोहचवण्यात आला.
अवघ्या एका महिन्यातच भारतीय रेल्वेने देशभरातील 14 राज्यांमधे 16,000 मेट्रीक टनांहून अधिक द्रवरुप वैदयकीय प्राणवायू पोहचवला आहे.
ऑक्सीजन एक्सप्रेसच्या माध्यमातून प्राणवायूचा दिलासा देण्यात आलेली 14 राज्ये पुढील प्रमाणे: उत्तराखंड, कर्नाटक, महाराष्ट्र,मध्य प्रदेश, आंध्र प्रदेश,राजस्थान, तामिळनाडू, हरियाणा, तेलंगणा, पंजाब, केरळ, दिल्ली, उत्तर प्रदेश आणि आसाम.
हे पत्रक प्रसिद्ध होईपर्यंत, 614 मेट्रीक टन प्राणवायू महाराष्ट्रात पोहचवण्यात आला, उत्तरप्रदेशात सुमारे 3649 मेट्रीक टन, मध्य प्रदेशात 633 MT, दिल्लीत 4600 MT, हरियाणात 1759 MT , राजस्थानात 98 MT, कर्नाटकात 1063 MT, उत्तराखंडात 320 MT, तामिळनाडूत 1024 MT, आंध्रप्रदेशात 730 MT, पंजाबमधे 225 MT, केरळात 246 MT, तेलंगणात 976 MT आणि आसाममधे 80 मेट्रीक टन प्राणवायू पोहचवण्यात आला.
इतर मालवाहतुकीच्या वेगावर परिणाम होऊ न देता ही मोहीम राबवली आहे. प्राणवायू वाहून नेणे ही मोठी जोखमीची कामगीरी आहे. याबाबतची आकडेवारी सातत्याने अद्यावत केली जाते. आणखी काही ऑक्सीजन एक्सप्रेसचा प्रवास आज रात्री सुरु होणे अपेक्षित आहे.
संरक्षण मंत्रालय
समुद्र सेतू II या मोहिमेसाठी भारतीय नौदलाची सात जहाजे तैनात
नवी दिल्ली, 1 मे 2021
कोविड -19 विरूद्धच्या देशाच्या लढ्याचे समर्थन करण्यासाठी आणि ‘समुद्र सेतु II’ या मोहिमेचा एक भाग म्हणून, विविध देशांमधून द्रवरूप वैद्यकीय ऑक्सिजनने भरलेल्या क्रायोजेनिक कंटेनर आणि संबंधित वैद्यकीय उपकरणे आणण्यासाठी सात भारतीय नौदल नौका आयएनएस कोलकाता, आयएनएस कोची, आयएनएस तलवार, आयएनएस तबर, आयएनएस त्रिकंद, आयएनएस जलाश्व आणि आयएनएस ऐरावत तैनात करण्यात आल्या आहेत.
आय.एन.एस. कोलकाता व आय.एन.एस. तलवार हा पर्शियन आखातात तैनात केलेला पहिला जहाजांचा ताफा होता ज्यांना त्वरित या कामासाठी वळविण्यात आले आणि त्यांनी 30 एप्रिल 21 रोजी मनामा, बहरीन बंदरात प्रवेश केला.
आयएनएस तलवार हे 40 मेट्रिक टन द्रवरूप वैद्यकीय ऑक्सिजन  घेऊन मायदेशी परतले आहे.
आयएनएस कोलकाता वैद्यकीय पुरवठा मिळवण्यासाठी दोहा, कतार येथे रवाना झाले आहे आणि त्यानंतर द्रवरूप ऑक्सिजन टाक्या आणण्यासाठी ते कुवेतला मार्गस्थ होईल.
तसेच, पूर्वकिनारपट्टीवर , आयएनएस ऐरावतलासुद्धा या कामासाठी वळविण्यात आले आहे, तर गेल्या वर्षी समुद्र सेतू मोहिमेदरम्यान महत्वपूर्ण भूमिका निभावणाऱ्या आयएनएस जलाश्वची देखभाल दुरुस्ती करून या मोहिमेच्या प्रयत्नांना गती देण्यासाठी त्याला तैनात करण्यात आले आहे.
द्रवरूप ऑक्सिजन टाक्या आणण्यासाठी आयएनएस ऐरावत सिंगापूरमध्ये दाखल होणार आहे आणि अल्प मुदतीच्या सूचनेनुसार वैद्यकीय साठा आणण्यासाठी आयएनएस जलाश्वलाही त्या प्रांतात सज्ज ठेवण्यात आले आहे.
अरबी समुद्रात तैनात आयएनएस कोची, आयएनएस त्रिकंद आणि आयएनएस तबर या दुसर्या तुकडीलाही राष्ट्रीय प्रयत्नात सामील करून घेण्यात आले आहे
दक्षिणी नौदल कमांडमधून आयएनएस शार्दुल या मोहिमेमध्ये 48 तासात सामील होण्यासाठी सज्ज आहे.
कोविड -19 विरूद्धच्या देशाच्या लढ्यात गरजेनुसार अधिक नौका तैनात करण्याची भारतीय नौदलाची क्षमता आहे.
समुद्र सेतू मोहीम गेल्या वर्षी नौदलाने सुरू केली होती आणि कोविड -19 च्या उद्रेकात शेजारच्या देशांमध्ये अडकलेल्या सुमारे 4,000 भारतीय नागरिकांना यशस्वीरित्या मायदेशी आणण्यात आले होते .
Jaydevi PS/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 227
आरोग्य आणि कुटुंब कल्याण मंत्रालय
सलग सहाव्या दिवशी दैनंदिन बरे होणाऱ्या एकूण रुग्णांची संख्या दैनंदिन नवीन रुग्णांपेक्षा जास्त
सलग तिसऱ्या दिवशी दैनंदिन नवीन रूग्णांची संख्या 3 लाखांपेक्षा कमी
गेल्या 24 तासांत आतापर्यंत सर्वाधिक 20 लाख चाचण्या पूर्ण करण्याचा जागतिक विक्रम
दैनंदिन पॉझिटिव्हिटी दर घसरून 13.31% वर
आतापर्यंत 18 ते 44 वयोगटातील 64 लाखांहून अधिक लाभार्थ्यांचे लसीकरण पूर्ण
नवी दिल्ली, 19 मे 2021
भारतात सलग सहाव्या दिवशी, दैनंदिन बरे होणाऱ्या एकूण रुग्णांची संख्या दैनंदिन नवीन रुग्णांपेक्षा अधिक झाली असून गेल्या 24 तासांत 3,89,851 रुग्ण बरे झाले.
भारतात कोविडमुक्त झालेल्याची एकूण संख्या आज 2,19,86,363 वर पोहोचली आहे. बरे होण्याचा राष्ट्रीय दर 86.23% पर्यंत पोहोचला आहे.
नवीन बरे झालेल्या रुग्णांपैकी 74.94% दहा राज्यातील आहेत.
भारतात सलग तिसऱ्या दिवशी 3 लाखांपेक्षा कमी नवीन रुग्णांची नोंद झाली आहे.
गेल्या 24 तासांत 2,67,334 नवीन रुणांची नोंद झाली.
गेल्या 24 तासांत नोंद झालेल्या रुग्णांपैकी 74.46% रुग्ण दहा राज्यांमधील आहेत. तमिळनाडूमध्ये सर्वाधिक नवीन 33,059,रुग्ण आढळले आहेत, त्याखालोखाल केरळमध्ये 31,337 नवीन रूग्ण आढळले आहेत.
गेल्या 24 तासांत त्यात 1,27,046 ने घट झाली आहे.
आता देशातील एकूण पॉझिटिव्ह रूणांपैकी 12.66% रूग्ण सक्रीय आहेत.
देशाच्या एकूण सक्रिय रुणांपैकी 69.02% रुग्ण 8 राज्यातील आहेत.
खाली आलेख गेल्या एक महिन्यातील सक्रिय रूग्णसंख्या दर्शवत आहे.
गेल्या 24 तासांत 20 लाखांहून अधिक चाचण्या करण्यात आल्या , तर दैनंदिन पॉसिटिव्हिटी दर घसरून 13.31% वर आला आहे.
गेल्या 24 तासात देशात 20.08 लाख चाचण्या घेण्यात आल्या असून हा जागतिक विक्रम आहे.
आतापर्यंत देशभरात 32 कोटीहून अधिक चाचण्या घेण्यात आल्या आहेत.
खालील आलेख भारतात घेण्यात आलेल्या चाचण्यांचा चढता कल दर्शवित आहे. एकत्रित पॉसिटिव्हिटी दर 7.96% आहे.
देशभरातील लसीकरण मोहिमेच्या तिसऱ्या टप्प्याअंतर्गत देशातील कोविड -19 लसींच्या एकूण मात्रांची संख्या आज 18.58 कोटींवर पोहोचली आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण 18,58,09,302 लसींच्या मात्रा 27,10,934 सत्रांद्वारे देण्यात आल्या आहेत. यामध्ये 96,73,684 आरोग्य कर्मचारी , 66,59,125 एचसीडब्ल्यू , 1,45,69,669 आघाडीवर काम करणारे कर्मचारी , 82,36,515 आघाडीवर काम करणारे कर्मचारी ,18-44 वयोगटातील 64,77,443 लाभार्थी ,45 ते 60 वयोगटातील 5,80,46,339  आणि 93,51,036  तर 45 ते 60 वर्षे वयोगटातील 5,48,16,767 पहिली मात्रा तर, 79,78,724 लाभार्थींना लसीची दुसरी मात्रा देण्यात आला.
|
|
HCWs
|
|
1st Dose
|
|
96,73,684
|
|
2nd Dose
|
|
66,59,125
|
|
FLWs
|
|
1st Dose
|
|
1,45,69,669
|
|
2nd Dose
|
|
82,36,515
|
|
Age Group 18-44 years
|
|
1st Dose
|
|
64,77,443
|
|
Age Group 45 to 60 years
|
|
1st Dose
|
|
5,80,46,339
|
|
2nd Dose
|
|
93,51,036
|
|
Over 60 years
|
|
1st Dose
|
|
5,48,16,767
|
|
2nd Dose
|
|
1,79,78,724
|
|
|
|
Total
|
|
18,58,09,302
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
वैशाखी, विशू, रोंगाली बिहू, नबवर्ष, वैशाखादी आणि पुथंडु पिरप्पूच्या पूर्वसंध्येला राष्ट्रपतींच्या शुभेच्छा
नवी दिल्ली, 13 एप्रिल 2023
भारताच्या राष्ट्रपती द्रौपदी मुर्मू यांनी 14 आणि 15 एप्रिल 2023 रोजी साजऱ्या होणाऱ्या वैशाखी, विशू, रोंगाली बिहू, नब वर्ष, वैशाखादी आणि पुथंडू पिरप्पूच्या पूर्वसंध्येला आपल्या संदेशात म्हटले आहे:-
“वैशाखी, विशू, रोंगाली बिहू, नब वर्ष, वैशाखादी आणि पुथंडू पिरापूच्या शुभ प्रसंगी, देश-विदेशात राहणाऱ्या सर्व भारतीयांना मी मनःपूर्वक शुभेच्छा देते आणि अभिष्ट चिंतन करते.
आपल्या देशाच्या विविध भागात साजरे होणारे हे शेतकरी सण भारताच्या समृद्ध सांस्कृतिक वारशाची आणि विविधतेची झलक दाखवतात. आनंद, समृद्धी आणि प्रगतीचे उत्सव असणारे हे सण आपल्या अन्नदाता शेतकऱ्यांच्या कठोर परिश्रमाचे प्रतीक आहेत. हे सण म्हणजे त्यांच्या मेहनतीचा आदर करण्याचाही एक पर्व आहे.
हे आनंदी सण आपल्याला आपल्या राष्ट्राच्या प्रगतीत योगदान देण्यासाठी आणि आपल्या सहकारी नागरिकांमध्ये सामंजस्याची भावना पसरवण्यासाठी प्रेरणा देतील, अशी मला आशा आहे.”
राष्ट्रपतींचा संदेश हिंदीत पाहण्यासाठी येथे क्लिक करा.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
संरक्षण मंत्रालय
भारतीय सैन्य दलाकडून महाराष्ट्र आणि मध्य प्रदेशात पूर बचावकार्य
पुणे, 31 ऑगस्ट 2020
मुसळधार पावसामुळे अनेक नद्यांमध्ये वाढलेल्या पाणी पातळीमुळे महाराष्ट्रातील नागपूर आणि मध्य प्रदेशातील होशंगाबाद, सेरोर आणि रायसेन जिल्हे जलमय झाले आहेत. प्रशासनाच्या विनंतीवरुन दक्षिण कमांडने पूरग्रस्त भागात मदत आणि बचावकार्य हाती घेतले आहे.
महाराष्ट्र
31 ऑगस्ट 2020 रोजी, गार्डस रेजिमेंटल सेंटर, कामटी येथील दहा बचावकार्य टीम आणि मिलीटरी अभियांत्रिकी, पुणे येथील तीन अभियांत्रिक कार्य दल नागपूर जिल्ह्यातील कुही तालुक्यात मदत आणि बचावकार्यासाठी तैनात करण्यात आले आहेत. हे दल नागरी प्रशासनास कुहिच्या जलमय भागात अडकलेल्या स्थानिक ग्रामस्थांच्या बचावासाठी आणि पाण्याने वेढलेल्या भागात सामान्य स्थिती बहाल करण्यासाठी मदत करीत आहेत. पनवी आणि गोंडपिंपरी गावातील सुमारे 90 व्यक्तींना पूरातून बाहेर काढून सुरक्षित स्थळी हलवण्यात आले आहे.
कामटी कॅन्टोन्मेंट येथील लष्कराच्या दलाने कन्हान नदीला आलेल्या पुरात अडकलेल्या नागरिकांना मदत केली आहे. गोरा बाजार, छोटी अजनी, उटखाना आणि गोडाऊन परिसरातही मदत पोहचवण्यात आली आहे. लष्कराने कामटी परिसरात अडकलेल्या नागरिकांना अन्न पुरवले आहे. गावांमध्ये पिण्याचे पाणी पुरवले आहे. लष्कराची केंद्र पुरात अडकली आहेत, मात्र नागरिकांना मदत करण्यास लष्कराकडून प्राधान्य देण्यात येत आहे आणि रात्रभर मदत पुरवण्यात आली. पूरग्रस्त भागातून बाहेर काढण्यात येणाऱ्या स्थानिकांना आवश्यक तेवढे प्राथमिक उपचार व औषधे पुरविण्यासाठी लष्कराचे डॉक्टर आणि नर्सिंग सहाय्यकांची वैद्यकीय पथकेही तैनात करण्यात आली आहेत.
M.Chopade /S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
पंतप्रधान कार्यालय
शिक्षक दिनानिमित्त पंतप्रधान मोदी यांचे शिक्षक समुदायाला पत्र
(नवी दिल्ली, 5 सप्टेंबर 2018
शिक्षक दिनानिमित्त शिक्षक समुदायाला शुभेच्छा देत आणि डॉ. सर्वपल्ली राधाकृष्णन यांना आदरांजली अर्पण करत शिक्षक हे प्रेरणा देण्याबरोबरच माहिती देतात, ज्ञान देतात आणि मार्गही दाखवतात, असे पंतप्रधान नरेंद्र मोदी यांनी म्हटले आहे.
पंतप्रधानांनी लाखो शिक्षकांना ई-मेल पाठवला आहे. बालकांच्या जीवनावर शिक्षकांचा विलक्षण प्रभाव राहतो, असे सांगत शिक्षकांनी रुजवलेली मूल्ये आयुष्यभर विद्यार्थ्यांच्या सोबत राहतात, असे पंतप्रधानांनी नमूद केले आहे.
‘अध्यापन हा उदात्त पेशा असून तो व्यक्तीच्या चारित्र्याला, क्षमतेला आणि भविष्याला आकार देतो’ हे माजी राष्ट्रपती डॉ. ए.पी.जे. अब्दुल कलाम यांचे वचन, पंतप्रधानांनी नमूद केले.
शिक्षण, संशोधन आणि नाविन्यतेला सर्वोच्च प्राधान्य देणारा समाजच 21 व्या शतकाला आकार देईल, असे नरेंद्र मोदी यांनी म्हटले आहे. ‘हे लक्षात घेता, शिक्षकांची भूमिका अतिशय महत्त्वाची ठरते, हे वेगळे सांगायला नको,’ असे पंतप्रधानांनी सांगितले.
‘आपण सर्व अत्याधुनिक तंत्रज्ञानाबद्दल अवगत असाल आणि तंत्रज्ञानाशी संबंधित बदलांशी विद्यार्थ्यांनाही अवगत करत असाल, याची मला खात्री वाटते’ असे पंतप्रधानांनी शिक्षकांना उद्देशून लिहिलेल्या पत्रात म्हटले आहे. शिक्षण क्षेत्रात आमूलाग्र बदल घडवून आणण्यासाठी केंद्र सरकार करीत असलेल्या प्रयत्नांचा उल्लेखही पंतप्रधानांनी या पत्रात केला आहे. आपल्यासारख्या शिक्षकांच्या अविरत प्रयत्नांमुळेच शिक्षणाचा रोख खर्चावरुन परिणामांकडे वळू शकला आहे, शिक्षणावरुन आकलनाकडे वळू शकला आहे. अटल टिंकरींग लॅबमुळे कौशल्य विकासावर भर दिला जाण्याचे प्रमाण वाढले आहे. कोणीही युवक/युवती दर्जेदार शिक्षकाच्या आनंदापासून वंचित राहू नयेत यासाठी भारतभर अनेक विद्यापीठांची स्थापना केली जात आहे, असे पंतप्रधानांनी म्हटले आहे.
2 ऑक्टोबर रोजी आपण महात्मा गांधी यांची 150 वी जयंती साजरी करणार असल्याचे सांगत बापूंचे विचार आणि उत्तम संकल्पना नाविन्यपूर्ण पद्धतीने विद्यार्थ्यांमध्ये रुजवण्यासाठी शिक्षक समुदायाने पुढाकार घ्यावा असे आवाहन पंतप्रधानांनी केले आहे. स्वच्छ भारत मोहिमेला बळ देण्यात शिक्षकांच्या अनन्यसाधारण भूमिकेचे पंतप्रधानांनी कौतुक केले आहे.
देशाच्या स्वातंत्र्यप्राप्तीला 75 वर्षे पूर्ण होत असताना 2022 सालापर्यंत नवभारताचे स्वप्न साकारण्याचा पुन्हा एकदा उललेख करत हे स्वप्न पूर्ण करण्यासाठी आणि आपल्या देशाला स्वातंत्र्य मिळवून देणाऱ्यांच्या इच्छा पूर्तीसाठी पुढची 4 वर्षे संपूर्ण समर्पित वृत्तीने काम करावे, असे आवाहन पंतप्रधानांनी शिक्षक समुदायाला केले आहे.
‘आपल्या हृदयाच्या जवळ असणाऱ्या कोणत्याही मुद्याकडे लक्ष केंद्रीत करा, स्थानिक समुदायांना जागृत करा आणि आपल्या सभोवताली असणाऱ्यांच्या आयुष्यात सकारात्मक बदल घडवून आणा. आपल्या स्वातंत्र्यसैनिकांसाठी ही उचित आदरांजली ठरेल आणि त्याद्वारे नव भारताचे स्वप्नही साकार होईल,’ असे पंतप्रधानांनी म्हटले आहे.
S.Tupe/M.Pange/P.Kor